വൈപ്പിനില് നിന്നും മത്സ്യബന്ധനത്തിന് പോയ ബോട്ട് മുങ്ങി, ആളപായമില്ല രക്ഷകരായത് മറ്റ് വള്ളത്തിലെത്തിയ തൊഴിലാളികള് കൊച്ചി : എറണാകുളം വൈപ്പിനില് നിന്നും പുലര്ച്ചെ മത്സ്യ ബന്ധനത്തിന് പോയ ബോട്ട് അപകടത്തില്പ്പെട്ടു. ബോട്ടിലുണ്ടായിരുന്നവരെ മറ്റ് വള്ളത്തിലെത്തിയ മത്സ്യത്തൊഴിലാളികള് രക്ഷപ്പെടുത്തി. മുമ്ബ് അപകടത്തില്പെട്ട് കടലില് ഉപേക്ഷിച്ച ബോട്ടിന്റെ ഭാഗങ്ങളില് ഇടിച്ചാണ് വള്ളം മുങ്ങിയത്. പുലര്ച്ചെ 4 മണിയോടെ മത്സ്യ ബന്ധനത്തിന് പോയ ഇന് ബോര്ഡ് വള്ളമാണ് അപകടത്തില്പെട്ട് മുങ്ങിയത്. 49 തൊഴിലാളികളുമായി പോയ സെന്റ് ആന്റണീസ് കരയില് നിന്ന് മൂന്ന് കിലോമീറ്റര് അകലെ അപകടത്തില്പെട്ടത്. മാസങ്ങള്ക്ക് മുന്പ് അപകടത്തില്പെട്ട് തകര്ന്ന് ബോട്ടിന്റെ അവശിഷ്ടത്തില് വള്ളം തട്ടി തകരുകയായിരുന്നു. നിമിഷ നേരം കൊണ്ട് വള്ളം മുങ്ങിയെന്ന് രക്ഷപ്പെട്ട തൊളിലാളികള് പറഞ്ഞു. പിന്നാലെ എത്തിയ സെന്റ് ഫ്രാന്സിസ് എന്ന ഇന് ബോര്ഡ് വള്ളത്തിലെ തൊഴിലാളികള് അപകടത്തില്പ്പെട്ടവരെ രക്ഷപ്പെടുത്തി. പിന്നീട് ഇവരെ കരയിലേക്ക് എത്തിച്ചു. അപകടത്തില് ആര്ക്കും ഗുരുതര പരുക്കില്ല. കപ്പല് ചാലില് അപകടത്തില്പ്പെട്ട ബോട്ട് നീക്കം ചെയ്യാത്താണ് അപകടത്തിന് ഇടയാക്കുന്നതെന്ന് തൊഴിലാളികള് പറഞ്ഞു. പലതവണ പോര്ട്ട് ട്രസ്റ്റ് അധികൃതരോട് ബോട്ട് നീക്കം ചെയ്യാന് ആവശ്യപ്പെട്ടെങ്കിലും നടപടി ഉണ്ടായില്ലെന്നും തൊഴിലാളികള് പറയുന്നു. എന്നാല് ബോട്ടുടമയാണ് അപകടത്തില്പ്പെട്ട ബോട്ടിന്്റെ അവശിഷ്ടങ്ങള് നീക്കേണ്ടതെന്ന് പോര്ട്ട് ട്രസ്റ്റ് അധികൃതര് പറഞ്ഞു. ഏതാനും ആഴ്ചകള്ക്ക് മുമ്ബാണ് ഒരു കോടിയിലേറെ രൂപ ചെലവഴിച്ച് സെന്റ് ആന്ണീസ് എന്ന വള്ളം കടലിലിറക്കിയത്. തൊഴിലാളികളുടെ കൂട്ടായ്മയിലുള്ളതാണ് അപകടത്തില്പ്പെട്ട വള്ളം.